a27fa50092ffb2063894d488a994b553
får jeg erstatning, hvis tagets forventede restlevetid er forkert angivet i tilstandsrapporten?
forsikringsguiden.dk
2020.29
nej, dette vil ikke være dækket af ejerskifteforsikringen, da det ikke regnes som en skade.


c96e38733fadd4bbbcc7e0e5d83a0bac
hvad dækker ejerskifteforsikringen ikke? 
forsikringsguiden.dk
2020.29
ejerskifteforsikringen dækker ikke synlige skader, der er nævnt i tilstandsrapporten, almindelig slid og ælde, forhold uden for bygningen og bagatelagtige forhold.


e0adf748616d65cdb247de5658bf695e
hvad dækker en ejerskifteforsikring?
forsikringsguiden.dk
2020.29
en ejerskifteforsikring dækker udbedring af skjulte skader og fysiske forhold ved huset, som giver nærliggende risiko for skader på de forsikrede bygninger. der skal være tale om skader og forhold, som er usædvanlige for huset sammenlignet med et tilsvarende hus af samme alder og stand, og som den bygningssagkyndige ikke kunne se eller ved en fejl ikke har angivet i rapporterne.

 

skaden eller forholdet skal være konstateret i forsikringsperioden, men skal være opstået, før du overtog huset, og du må ikke have kendt til det på overtagelsestidspunktet. forsikringen dækker alle bygninger på ejendommen, som er undersøgt af den bygningssagkyndige og som fremgår af din forsikringsaftale. du skal være opmærksom på, om den bygningssagkyndige i tilstandsrapporten har markeret, at der er bygningsdele, som var gjort utilgængelige ved huseftersynet.


4203f22c587323d592e19aa1a2cd6f26
hvad er en ejerskifteforsikring?
forsikringsguiden.dk
2020.29
en ejerskifteforsikring er en forsikring, der både sikrer sælger og køber i forbindelse med en hushandel og nogle år frem, hvis det viser sig, at der er fejl og mangler, der ikke er beskrevet i tilstandsrapporten og elinstallationsrapporten.


ebacf69f5b6e6c94606c33fd08173776
hvilke boligtyper er omfattet af ejerskifteforsikringen og huseftersynsordningen?
forsikringsguiden.dk
2020.29
følgende er omfattet: almindelige énfamiliehuse, sommerhuse, ejerlejligheder, ideelle anparter. nedlagte landbrugsejendomme er omfattet, hvis landbrugspligten er ophørt.


7d2bff1bb375cd26c9f2d869a6a57eab
hvordan er vi dækket, når vores entreprenør er gået konkurs, inden vores hus er bygget færdigt?
forsikringsguiden.dk
2020.29
en byggeskadeforsikring træder først i kraft, når byggeriet er færdigt og afleveret. en konkurs inden aflevering af byggeriet betyder, at jeres indbetalte beløb til præmie er tabt.

 

når byggefirmaet går konkurs inden forsikringen er trådt i kraft, dvs. inden byggeriet er afleveret og tilbuddet er accepteret, skal kommunen vurdere, om der stadig er krav om en byggeskadeforsikring. det afhænger af, om du selv eller en professionel færdiggør byggeriet.

 

bliver byggeriet overtaget af et nyt byggefirma, skal kommunen have dokumentation for, at et forsikringsselskab har afgivet tilbud på en byggeskadeforsikring, ligesom der ved færdigmelding af byggeriet skal være dokumentation for, at der er købt en byggeskadeforsikring, og at præmien er betalt. vælger du selv at færdiggøre byggeriet, er der ikke krav om en byggeskadeforsikring.

 

der er desværre ingen garantiordning for tabt præmie, når byggefirmaet går konkurs, inden forsikringen er trådt i kraft, eller for dækning af skader, hvor der ikke er købt en byggeskadeforsikring.

du kan læse mere i trafik- og byggestyrelsens [vejledning.](http://historisk.bygningsreglementet.dk/file/622821/byggeskadeforsikring.pdf)


563e5dd5a182074e05f1c90fd01374ea
hvorfor får vi ikke fuld erstatning for vores fugtskadede gulv?
forsikringsguiden.dk
2020.29
alle ejerskifteforsikringer, der er købt efter maj 2012, dækker efter en særlig lov. der er dermed et minimum for, hvad enhver standard ejerskifteforsikring skal dække, vilkårene er altså ens i alle forsikringsselskaber.   
erstatningen for skader opgøres normalt til nyværdi. det gælder dog ikke, når bestemte bygningsdele har taget skade. disse bygningsdele er nævnt i loven, herunder gulve. man ser altså på gulvets alder på det tidspunkt, skaden opdages, når man beregner erstatningen. også udgifter til arbejdsløn og materialer nedsættes ifølge loven. det betyder altså, at forsikringsselskabet har lov til at nedsætte den samlede erstatning på dit gulv ud fra den gældende afskrivningstabel.


b9f1f4815a9a3a656cd86b5ea57c569b
kan det betale sig at købe ejerskifteforsikring, hvis tilstandsrapporten er pæn? 
forsikringsguiden.dk
2020.29
selv om tilstandsrapporten er pæn, betyder det ikke nødvendigvis, at huset er uden skader. der kan være skjulte skader, som den byggesagkyndige ikke har kunnet se eller ved en fejl ikke har oplyst om.

sælgeren slipper som hovedregel for sit 10 årige sælgeransvar, når han/hun har opfyldt sine forpligtelser - også selvom du fravælger ejerskifteforsikringen. en ejerskifteforsikring er derfor din eneste mulighed for at sikre dig mod uforudsete udgifter ved skjulte skader på huset.


f17b92000c7c67d52a9f5ab7c08c5455
kan jeg få dækket en skade, når mit forsikringsselskab (husejernes forsikring) er gået konkurs?
forsikringsguiden.dk
2020.29
den ejerskifteforsikring, du købte hos gable insurance via husejernes forsikring assurance agentur, dækker ikke, da selskabet gik konkurs i slutningen af 2016.

gable insurance var ikke dækket af garantifonden for skadesforsikringsselskaber, og mange forbrugere kom i klemme med deres forsikringer og var uden forsikringsdækning. det var baggrunden for, at folketinget den 8. december 2016 besluttede, at garantifonden ekstraordinært skulle dække skader, der blev anmeldt frem til den 31. marts 2017.

som en service sendte garantifonden breve til samtlige kunder i husejernes forsikring om konkursen og konsekvenserne. brevene blev sendt til de adresser, der var i agenturets database over kunder. derudover orienterede fonden via artikler og indslag i en lang række medier.

normalt kan man kun købe en ejerskifteforsikring i forbindelse med en hushandel. alligevel tilbød flere forsikringsselskaber i forbindelse med konkursen erstatningsforsikringer. kravet var, at man skulle købe forsikringen inden den 31. marts 2017 - den dato, hvor garantifondens dækning ophørte. hvis du har opdaget din skade efter den 31. marts 2017, er der desværre ingen dækning hos garantifonden.

  
har du ikke gjort brug af tilbuddet om at købe en ny forsikring, har du to muligheder:  
1. du kan forsøge at få erstatning i gable insurances konkursbo (i lichtenstein) – du kan finde nærmere oplysninger på [garantifonden for skadeselskabers hjemmeside.](https://www.skadesgarantifonden.dk/)   
2. du kan tale med dit forsikringsselskab – hvor du har din husforsikring. noget af skaden kan måske være dækket her.


b03525e83e658293b0da473987fb0433
kan jeg kræve erstatning af sælger for fejl/mangler ved mit hus, hvis jeg har fravalgt at købe en ejerskifteforsikring?
forsikringsguiden.dk
2020.29
hvis sælgeren har opfyldt sine forpligtelser, dvs. har fremlagt en gyldig tilstands- og el-installations rapport, et tilbud på en ejerskifteforsikring og tilbudt at betale halvdelen af ejerskifteforsikringen, slipper han/hun for størstedelen af sit 10-årige sælgeransvar. det gælder også, selvom køberen fravælger ejerskifteforsikringen. sælgeren slipper dog ikke for sit juridiske ansvar, hvis han/hun har handlet svigagtigt eller groft uagtsomt, fx undladt at fortælle om et mangelfuldt forhold. i praksis sker det kun i sjældne tilfælde.


46e09f5a955a0e157a86145ae05f23b7
skal vi købe en ejerskifteforsikring på et gammelt hus?
forsikringsguiden.dk
2020.29
et huskøb er nok den største privatøkonomiske investering, som du kommer til at lave i dit liv. når du køber hus, er der derfor mange ting, du bør overveje og træffe beslutning om, herunder også om du skal købe en ejerskifteforsikring.  
  


det er rigtigt, at ejerskifteforsikringen er en udskældt forsikring, som for mange kan være svær at forstå. men ejerskifteforsikring er din eneste økonomiske tryghed, hvis der viser sig alvorlige skjulte skader, som ikke blev opdaget, inden du købte huset. for hvis sælgeren har fremlagt en tilstandsrapport, en el-installationsrapport og et bindende tilbud om ejerskifteforsikring, kan du normalt ikke senere kræve erstatning af sælgeren, uanset om du vælger at købe forsikringen eller ej.  
  


for at undgå skuffelser vil jeg anbefale, at du først og fremmest læser tilbuddet på ejerskifteforsikringen grundigt. vær især opmærksom på eventuelle forbehold/begrænsninger i dækningen.  
  


du bør også sætte dig godt ind i de forhold, som er nævnt i tilstandsrapporten samt hustypebeskrivelsen, hvor du kan læse, hvilke forhold (og skavanker), der er almindelige for din hustype (fx fugt). det giver dig et billede af, hvad du kan forvente af dit hus, og hvor du bør være særlig opmærksom på at vedligeholde.  
  


bygningens alder og byggestil har afgørende betydning for, hvad der vil være dækket af en ejerskifteforsikring. hvis du køber et gammelt hus, må du være indstillet på, at bygningen kan være nedslidt og kræver mere vedligeholdelse, og at den kan have skavanker og skader, som man må forvente af et tilsvarende hus af samme alder. disse ting og forhold, som allerede er nævnt i tilstandsrapporten, er ikke dækket af en ejerskifteforsikring. samtidig kan husets alder have indflydelse på, hvor meget du kan få i erstatning, hvis der sker skade på fx tag, gulve, vvs-installationer m.m. på forsikringen er der nemlig mulighed for at nedsætte erstatningen på udvalgte bygningsdele, som er beskrevet i [bekendtgørelsen om dækningsomfanget for ejerskifteforsikringer](https://www.retsinformation.dk/forms/r0710.aspx?id=140083).  
  


er du stadig i tvivl om du skal købe en forsikring, kan vores nye værd-at-vide [webguide om ejerskifteforsikring](/forsikringsoplysningen/vaerd-at-vide-om-forsikring/ejerskifteforsikringsguiden/ "ejerskifteforsikringsguiden") måske hjælpe dig med at træffe dit valg. her kan du læse mere om, hvorfor det er en god ide at købe en ejerskiftefor-sikring, hvad den dækker, koster og hvor du kan købe den.

